46. ΒΑΣΙΛΙΚΟΝ ΔΙΑΤΑΓΜΑ υπ’ αριθ.621 της 1 Σεπτ./10 Οκτ.1964 (ΦΕΚ Α΄ 175) Περί καθορισμού εξειδικεύσεων Τεχνικών Αξιωματικών του Β.Ν. των κεκτημένων πτυχίον Ηλεκτρολόγου. ΄Εχοντες υπ’ όψιν: α)Την παρ.4 του άρθρ.9 του Κωδ.Ν.794/1948 «περί καταστάσεως Αξιωματικών Β.Ν.» (ΦΕΚ 357 Α΄1949), ως αύτη ετροποποιήθη υπό του Ν.Δ.3963/1959 «περί ενιαίας προελεύσεως και σταδιοδρομίας Αξιωματικών Τεχνικού Κλάδου Β.Ν. και άλλων τινών διατάξεων» (ΦΕΚ 165 Α΄ 1959). β)Την παρ.3β του άρθρ.15 του Ν.Δ.2387/1953 «περί Υπουργείου Εθνικής Αμύνης κλπ.» (ΦΕΚ 108 Α΄1953). γ)Την υπ’ αριθ.2570/02 από 21.2.1964 απόφασιν Υπουργού Εθνικής Αμύνης «περί αναθέσεως αρμοδιοτήτων εις Υφυπουργόν Εθνικής Αμύνης» (ΦΕΚ 77 Β΄ 1964). δ)Σύμφωνον γνώμην του Ανωτάτου Ναυτικού Συμβουλίου (Πρακτικόν υπ’ αριθ.8 από 15.5.1964). ε)Την υπ’ αριθ.426/1964 Γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υφυπουργού, απεφασίσαμεν και διατάσσομεν: ΄Αρθρον μόνον.-1.Αι εξειδικεύσεις των Αξιωματικών του Τεχνικού Κλάδου Β.Ν. των κεκτημένων πτυχίον Ηλεκτρολόγου (ΜΗ) καθορίζονται ως ακολούθως: α) Ηλεκτρονικών (ΜΗ-Η/Ν). β)Ναρκαλιείας-Απομαγνητίσεως(ΜΗ-Ν.Α.). γ)Υποβρυχίων (ΜΗ-Υ). 2.Η παρ.2 του άρθρου μόνου του υπ’ αριθ.421/ 1962 Β.Δ. «περί καθορισμού εξειδικεύσεων των Αξιωματικών του Τεχνικού Κλάδου Β.Ναυτικού» (ΦΕΚ 102 Α΄1962), καταργείται. 3.Εις τον αυτόν επί της Εθνικής Αμύνης Υφυπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 